
[bookmark: _Toc227064478][bookmark: _Toc227064767][bookmark: _Toc227064909][bookmark: _Toc237336630]ΠΑΡΑΡΤΗΜΑ Ι: ΤΕΧΝΙΚΕΣ/ΛΕΙΤΟΥΡΓΙΚΕΣ ΠΡΟΔΙΑΓΡΑΦΕΣ
Ο Ανάδοχος παρέχει τις υπηρεσίες της προς τη Μονάδα Επικοινωνίας της Τράπεζας της Ελλάδος.  Η Αποδελτίωση παρέχεται 24 ώρες την ημέρα, 7 ημέρες την εβδομάδα, από εξειδικευμένο  προσωπικό. 
Ο Ανάδοχος διαθέτει σύγχρονη διαδικτυακή πλατφόρμα στην οποία υπάρχει δυνατότητα  ελεγχόμενης πρόσβασης (με δυνατότητα παροχής συγκεκριμένων κωδικών πρόσβασης για  ανεξάρτητους χρήστες), από οποιονδήποτε ηλεκτρονικό υπολογιστή ή smartphone (ώστε να μην  απαιτείται αγορά πρόσθετου λογισμικού) και από όλους τους γνωστούς browsers. 
1. [bookmark: _Toc237336631]ΑΠΟΔΕΛΤΙΩΣΗ ΕΝΤΥΠΩΝ ΜΕΣΩΝ 
· Όλο το υλικό των καθημερινών εκδόσεων των εφημερίδων πανελλαδικής κυκλοφορίας σκανάρεται, ψηφιοποιείται και κατηγοριοποιείται βάσει των κριτηρίων (θεματικών κατηγοριών) της Τράπεζας, ώστε το Τμήμα Μέσων Ενημέρωσης της Μονάδας Επικοινωνίας να έχει ηλεκτρονική πρόσβαση σε αυτό καθημερινά και μέχρι ώρα 8:00 π.μ. Αντιστοίχως, η Αποδελτίωση των Κυριακάτικων εκδόσεων ξεκινά σταδιακά από το  Σάββατο το μεσημέρι, οπότε είναι διαθέσιμες στα σημεία πώλησης. 
· Υπάρχει η δυνατότητα επιλογής δημοσιευμάτων και δημιουργίας σχετικών αρχείων  προς εξαγωγή (pdf, jpg, word, excel). 
· Για κάθε δημοσίευμα αναφέρεται η ημερομηνία δημοσίευσης, η ημερομηνία αποδελτίωσης, ο αριθμός της σελίδας και η θέση του άρθρου στη σελίδα (οπτική απεικόνιση). 
· Είναι δυνατή η αναγνώριση κειμένου (OCR). 
· Η διαδικτυακή εφαρμογή παρέχει τη δυνατότητα ηλεκτρονικής αρχειοθέτησης όλου του υλικού. Επίσης, διαθέτει μηχανή εύκολης αναζήτησης με δυνατότητα σύνθετης παραμετροποίησης (π.χ. με βάση την ημερομηνία, το μέσο, την κατηγορία ή κάποια λέξη κλειδί από το κείμενο).
Θεματικές κατηγορίες 
Η επιλογή της θεματολογίας Αποδελτίωσης περιλαμβάνει τις εξής κατηγορίες: 
· Τράπεζα της Ελλάδος (ΤτΕ), Διοικητής, Υποδιοικητές, μέλη Συμβουλίου Νομισματικής Πολιτικής 
· Διεύθυνση Εποπτείας Επαγγελματικής και Ιδιωτικής Ασφάλισης 
· Διεύθυνση Εποπτείας Πιστωτικού Συστήματος 
· Τραπεζικός τομέας στην Ελλάδα και το εξωτερικό 
· Ευρωπαϊκή Κεντρική Τράπεζα, Ευρωζώνη, ΕΚΤ, Ευρωπαϊκή Ένωση 
· Οικονομική και πολιτική επικαιρότητα στην Ελλάδα 
· Διεθνή οικονομικά θέματα 
· Αγορές 
· Ασφαλιστικός τομέας στην Ελλάδα και στο εξωτερικό 
· Άρθρα γνώμης – στήλες εκδοτών 
· Πρωτοσέλιδα εφημερίδων 
· Γενικά θέματα που αφορούν το Περιβάλλον και την Κλιματική Κρίση. 
2. [bookmark: _Toc237336632]ΑΠΟΔΕΛΤΙΩΣΗ ΙΣΤΟΣΕΛΙΔΩΝ ΚΑΙ BLOGS 
· Γίνεται 24ωρη αναζήτηση και συλλογή ειδήσεων με αναφορές στην Τράπεζα της Ελλάδος  και τη Διοίκησή της από τους πιο έγκυρους και με υψηλή επισκεψιμότητα ελληνικούς διαδικτυακούς τόπους και blogs. 
· Τα άρθρα καταχωρούνται και εμφανίζονται με βάση την ημερομηνία δημοσίευσης, το δικτυακό τόπο/blog και τον τίτλο, σε συνεχή ροή. 
· Υπάρχει η δυνατότητα εύκολης αναζήτησης παλαιότερων αναφορών με βάση το Μέσο, την ημερομηνία και τη θεματολογία, καθώς και η δυνατότητα εξαγωγής τους σε μορφή pdf, word, excel. 
Θεματικές κατηγορίες 
Η επιλογή της θεματολογίας Αποδελτίωσης περιλαμβάνει την κατηγορία: 
• Τράπεζα της Ελλάδος (ΤτΕ), Διοικητής, Υποδιοικητές, μέλη Συμβουλίου Νομισματικής Πολιτικής. 
3. [bookmark: _Toc237336633]ΑΠΟΔΕΛΤΙΩΣΗ ΜΕΣΩΝ ΚΟΙΝΩΝΙΚΗΣ ΔΙΚΤΥΩΣΗΣ (SOCIAL MEDIA) 
· Γίνεται αναζήτηση και συλλογή αναρτήσεων σε μέσα κοινωνικής δικτύωσης (Facebook Business Pages, Instagram, X, Youtube) οι οποίες περιέχουν αναφορές στην Τράπεζα της Ελλάδος και τη Διοίκησή της. 
· Οι αναφορές καταχωρούνται και εμφανίζονται με βάση την ημερομηνία και το μέσο, σε συνεχή ροή. 
· Υπάρχει η δυνατότητα εύκολης αναζήτησης παλαιότερων αναφορών με βάση το μέσο, την ημερομηνία και τη θεματολογία, καθώς και η δυνατότητα εξαγωγής τους σε μορφή pdf, word, excel. 
Θεματικές κατηγορίες 
Η επιλογή της θεματολογίας Αποδελτίωσης περιλαμβάνει την κατηγορία: 
• Τράπεζα της Ελλάδος (ΤτΕ), Διοικητής, Υποδιοικητές, μέλη Συμβουλίου Νομισματικής Πολιτικής. 
4. [bookmark: _Toc237336634]ΑΠΟΔΕΛΤΙΩΣΗ ΡΑΔΙΟΦΩΝΟΥ 
· Αυτόματο ηλεκτρονικό σύστημα καταγραφής παρέχει τη δυνατότητα ακρόασης, επεξεργασίας (αποκοπή, κατέβασμα/αποθήκευση) αποσπασμάτων του    προγράμματος προεπιλεγμένων (και των μεγαλύτερων) ραδιοφωνικών σταθμών με αναφορές στην Τράπεζα της Ελλάδος και τη Διοίκησή της. 
· Αποθήκευση και λήψη αρχείων σε μορφή MP3 (ραδιοφωνικά). 
· Η δυνατότητα ακρόασης και επεξεργασίας προσεγγίζει τον πραγματικό χρόνο. Υπάρχει η δυνατότητα εξαγωγής των αναφορών σε μορφή pdf, zip, word, excel, που μπορούν να αξιοποιηθούν και από εξωτερικούς χρήστες, οι οποίοι είναι σε θέση να ακούσουν τα συγκεκριμένα αποσπάσματα, χωρίς να απαιτείται η χρήση κωδικών πρόσβασης. 
Θεματικές κατηγορίες 
Η επιλογή της θεματολογίας Αποδελτίωσης περιλαμβάνει την κατηγορία: 
· Τράπεζα της Ελλάδος (ΤτΕ), Διοικητής, Υποδιοικητές, μέλη Συμβουλίου Νομισματικής Πολιτικής. 
5. [bookmark: _Toc237336635]ΑΠΟΔΕΛΤΙΩΣΗ ΤΗΛΕΟΠΤΙΚΩΝ ΣΤΑΘΜΩΝ 
· Αυτόματο ηλεκτρονικό σύστημα καταγραφής παρέχει τη δυνατότητα θέασης, επεξεργασίας (αποκοπή, κατέβασμα/αποθήκευση σε μορφή mpg και mp4) αποσπασμάτων του προγράμματος προεπιλεγμένων (και των μεγαλύτερων) τηλεοπτικών σταθμών που περιέχουν αναφορές στην Τράπεζα της Ελλάδος και τη Διοίκησή της. 
· Αποθήκευση και λήψη αρχείων σε μορφή MP4, FLV, MPG (τηλεοπτικά). 
· Η δυνατότητα θέασης και επεξεργασίας προσεγγίζει τον πραγματικό χρόνο. 
· Υπάρχει η δυνατότητα εξαγωγής των αναφορών σε μορφή pdf, zip, word, excel, που μπορούν να αξιοποιηθούν και από εξωτερικούς χρήστες, οι οποίοι είναι σε θέση να παρακολουθήσουν τα συγκεκριμένα αποσπάσματα, χωρίς να απαιτείται η χρήση κωδικών πρόσβασης. 
· Τέλος και κατόπιν συνεννόησης με το Τμήμα Μέσων Ενημέρωσης υπάρχει δυνατότητα δημιουργίας και παράδοσης σε αυτήν, οπτικού δίσκου (dvd) επιλεγμένης τηλεοπτικής εκπομπής. 
Θεματικές κατηγορίες 
Η επιλογή της θεματολογίας Αποδελτίωσης περιλαμβάνει την κατηγορία: 
• Τράπεζα της Ελλάδος (ΤτΕ), Διοικητής, Υποδιοικητές, μέλη Συμβουλίου Νομισματικής Πολιτικής.
6. [bookmark: _Toc237336636] ΕΙΔΟΠΟΙΗΣΗ ΜΕΣΩ ΗΛΕΚΤΡΟΝΙΚΟΥ ΤΑΧΥΔΡΟΜΕΙΟΥ 
· Υπάρχει η δυνατότητα δημιουργίας ειδοποίησης (e-mail alert) για συγκεκριμένες αναφορές. Το Τμήμα Μέσων Ενημέρωσης έχει τη δυνατότητα να δημιουργεί alert με κριτήρια όπως η συχνότητα αποστολής, η ώρα αποστολής, η κατηγορία ή η λέξη κλειδί, η επιλογή κατηγορίας Μέσων (έντυπα, ηλεκτρονικά, social media, τηλεόραση και ραδιόφωνο) ή συγκεκριμένων Μέσων. 
· Υπηρεσία ¨Crisis Alert¨. Δυνατότητα αυτόματης αποστολής email alert, όταν ο αριθμός των δημοσιευμάτων/δημοσιεύσεων υπερβεί τον συνηθισμένο  μέσο όρο αναφορών.
7. [bookmark: _Toc237336637]ΥΠΗΡΕΣΙΕΣ ΥΠΟΣΤΗΡΙΞΗΣ 
· Ο Ανάδοχος παρέχει υπηρεσίες υποστήριξης της Αποδελτίωσης. Ορίζονται οι αρμόδιοι για την άμεση ανταπόκριση (εντός 1-2 ωρών) σε οποιοδήποτε αίτημα σχετικό με την εφαρμογή της Αποδελτίωσης κατά τις εργάσιμες ημέρες, από ώρα 8:00 π.μ. έως ώρα 5:30 μ.μ.  
Σε περίπτωση μεταβολής των ανωτέρω αρμοδίων προσώπων, ο Ανάδοχος ενημερώνει σχετικά το Τμήμα Επικοινωνίας της Μονάδας Επικοινωνίας. 
· Ο Ανάδοχος παρέχει τη δυνατότητα επικοινωνίας και μέσα από την πλατφόρμα αποδελτίωσης, με άμεση ανταπόκριση (εντός 1-2 ωρών) σε κάθε αίτημα και καταγραφή του ιστορικού επικοινωνίας. 
· Ο Ανάδοχος εξασφαλίζει απεριόριστη φύλαξη και πρόσβαση στο ηλεκτρονικό αρχείο όλων των μέσων. Ιδιαίτερα κρίσιμη είναι η δυνατότητα τήρησης αρχείου με ιστορικότητα.  
Ο Ανάδοχος διαθέτει πλατφόρμα ανάλυσης της δημοσιότητας, με σκοπό την εύκολη διαχείριση και επεξεργασία του μεγάλου όγκου των δεδομένων. Η πλατφόρμα παρέχει ευρεία γκάμα εργαλείων και γραφημάτων για ανάλυση και οπτικοποίηση των δημοσιευμάτων, για χρήση σε αναφορές, παρουσιάσεις κτλ.  
Οι πηγές, από τις οποίες λαμβάνει δεδομένα, καλύπτουν το μεγαλύτερο μέρος του φάσματος, που αφορά το ελληνικού ενδιαφέροντος διαδίκτυο και περιλαμβάνει ειδησεογραφικές ιστοσελίδες, blogs, forums, Μέσα Κοινωνικής Δικτύωσης και τα έντυπα μέσα που αποδελτιώνει ο Ανάδοχος. Σκοπός είναι η αδιάκοπη παρακολούθηση καθώς και η συνεχής ανάλυση και κατηγοριοποίηση των δεδομένων. 
· Άμεσοι χρόνοι παράδοσης 
· Αποστολή αυτοματοποιημένων αναφορών 
· Ανάλυση τάσεων & αίσθημα αναφορών 
· Δυνατότητα επεξεργασίας δημοσιεύσεων 
· Έλεγχος απόδοσης–επιρροής σε κάθε μέσο 
· Υλικό διαθέσιμο ανά πάσα στιγμή από οπουδήποτε 
· Συνεχής και αδιάκοπη παρακολούθηση θεματολογίας 
· Δημιουργία προσαρμοσμένων dashboards & αναζητήσεων 
· Φιλικό περιβάλλον χρήσης και για μη εξοικειωμένους χρήστες 
· Ειδοποιήσεις μέσω email σε πραγματικό χρόνο για νέες δημοσιεύσεις 
· Εντοπισμός προσώπων που επηρεάζουν την κοινή γνώμη (influencers) 
· Δημιουργία, παραμετροποίηση & αποθήκευση αναζητήσεων από το χρήστη 
· Εξαγωγή στατιστικών & αναφορών σε διαφορετικά format (html, pdf, xls, png) 
· Λίστες συγκεκριμένων πηγών για ευκολότερη & γρηγορότερη παρακολούθηση 
· Προκαθορισμένα φίλτρα για εύκολη διαχείριση του μεγάλου όγκου δεδομένων 
· 24ωρη λειτουργία & πρόσβαση από οπουδήποτε (υπολογιστής, smartphone, tablet) 
· Κατηγοριοποίηση βάσει πηγής, αισθήματος, επιρροής, δημογραφικών και άλλων στοιχείων 
Ο Ανάδοχος διαθέτει υπηρεσία αποδελτίωσης για τα Μέσα Κοινωνικής Δικτύωσης με σκοπό να αποτυπώνεται με ακρίβεια η δημοσιότητα που λαμβάνει κάθε καμπάνια ενημέρωσης ή δημοσίευσης της Τράπεζας της Ελλάδος.
	ΠΙΝΑΚΑΣ ΣΥΜΜΟΡΦΩΣΗΣ

	
	ΝΑΙ
	ΟΧΙ

	Παροχή υπηρεσιών αποδελτίωσης 24 ώρες/μέρα, 7 ημέρες την εβδομάδα από διαδικτυακή πλατφόρμα ελεγχόμενης πρόσβασης (Y)
	
	

	Αποδελτίωση έντυπων μέσων, ιστοσελίδων/blogs, Μέσων Κοινωνικής Δικτύωσης, ραδιοφώνου, τηλεοπτικών σταθμών για συγκεκριμένες θεματικές κατηγορίες (Y)
	
	

	Υπηρεσίες υποστήριξης της αποδελτίωσης – άμεση ανταπόκριση στα αιτήματα (Y)
	
	

	Δυνατότητα δημιουργίας ειδοποιήσεων μέσω ηλεκτρονικού ταχυδρομείου (e-mail alerts) (Y)
	
	

	Διάθεση πλατφόρμας ανάλυσης δημοσιότητας (& για τα Μέσα Κοινωνικής Δικτύωσης) (Υ)
	
	

	Φύλαξη και πρόσβαση στα ηλεκτρονικά αρχεία (τήρηση αρχείου με ιστορικότητα) (Y)
	
	


(Υ): Υποχρεωτικό

	Αποδελτίωσης

ΥΠΕΥΘΥΝΗ ΔΗΛΩΣΗ ΑΠΟΔΟΧΗΣ ΟΡΩΝ
(για έκδοση μόνον μέσω gov.gr)

Ο κάτωθι υπογράφων ……………….. νόμιμος εκπρόσωπος της εταιρείας  ………………… (ή της ατομικής επιχείρησής μου) δηλώνω υπεύθυνα:

· την αποδοχή ανεπιφύλακτα όλων των όρων της Προκήρυξης ΜΠ.2026.48Α, 
· ότι μέχρι και την ημέρα υποβολής της προσφοράς δεν συντρέχει για την εταιρεία (ή την ατομική επιχείρησή μου) κάποια από τις παρακάτω περιπτώσεις:
i. δεν τελεί υπό πτώχευση, εκκαθάριση, αναγκαστική διαχείριση, πτωχευτικό συμβιβασμό ή άλλη ανάλογη κατάσταση αφερεγγυότητας.
ii. δεν εκκρεμεί διαδικασία κήρυξης σε πτώχευση ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού της εταιρείας (ή της ατομικής επιχείρησής μου) ή άλλη ανάλογη διαδικασία αφερεγγυότητας.
iii. είναι φορολογικά και ασφαλιστικά ενήμερη.
iv. δεν έχω διαπράξει σοβαρό επαγγελματικό παράπτωμα συναφές με το αντικείμενο του διαγωνισμού ή σε σχέση με την επαγγελματική τους ιδιότητα.
v. δεν έχω καταδικασθεί με αμετάκλητη απόφαση για κάποιο από τα αδικήματα της συμμετοχής σε εγκληματική οργάνωση, της νομιμοποίησης εσόδων από παράνομες δραστηριότητες, της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεωκοπίας.

